
Hej jeg er pige på 16 år.

Jeg bliver mobbet af mine venner med at jeg har fire huller i stedet for tre.

Hvad synes i jeg skal gøre? eller har i nogle gode bud på hvorfor jeg har fire og ikke tre. Min mor ved det ikke men, jeg er tit ked af det over at som om jeg 2 skeder?

 
Mobning af pigers huller
========================



 Kære Du,

Jeg er ked af at høre, at du bliver mobbet. Mobberi er aldrig sjovt, og det skal du ikke finde dig i. At det er dine venner, der er mobberne, er ikke en særlig sjov situation, og du skal måske overveje, om de så egentlig er dine rigtige venner?

Med hensyn til dit spørgsmål.. Så må jeg indrømme, at jeg er lidt forvirret. Anatomisk er der 3 huller i pigers/kvinders underliv: 1) urinrør 2) skede 3) endetarm/anus. Hvordan ved du, eller hvem har fortalt dig, at du har 4 huller? Og hvordan ved dine venner det? 

I så fald at du er sikker på, at der er 4 huller, så tænker jeg, at du bør snakke med en læge og få det undersøgt. Hellere få det undersøgt af en læge, så du ved, hvad det egentlig er for noget. Hvis du synes, at det er pinligt, så husk at din læge har tavshedspligt. Lægen kender til menneske-kroppen og er vant til underlivs-undersøgelser.

Jeg håber, at du får løst dit problem.

Kærligst Tia

 